Չարլի Փափազյան

Չարլզ Ն. Փափազյան (), հայկական ծագումով ամերիկացի միջուկային ճարտարագետ, գարեջրագործ և գրող։ Փափազյանը հիմնել է Գարեջրագործների ասոցիացիան և Ամերիկայի գարեջրի մեծ փառատոնը (GABF) և հայտնի է իր «Տնային գարեջրագործության լիակատար հաճույքը» (1984) գրքով։ Նա Գարեջրագործների ասոցիացիանյի երկարամյա նախկին նախագահն է (1979–2016): Նա նաև Ազգային կարկանդակի օրվա հեղինակն է՝ կարկանդակների տոն, որը նշվում է հունվարի 23-ին՝ Փափազյանի ծննդյան օրը։

Վաղ կյանք և կարիերա 
Չարլի Փափազյանը ծնվել է 1949 թվականին և մեծացել Նյու Ջերսի նահանգի Ուորեն Թաունշիփ քաղաքում։ Նրա հայրը գործարանի արտադրությունը ղեկավարող քիմիկոս-ճարտարագետ է եղել։ Չարլին սովորել է Վիրջինիայի համալսարանում, որն ավարտել է 1972 թվականին և ստացել է միջուկային ճարտարագիտության բակալավրի աստիճան։

1970 թվականին, երբ գտնվել է Շարլոտսվիլում, Փափազյանը ծանոթացել է մի տարեց տղամարդու հետ, ով սովորել էր գարեջուր պատրաստել Ոգելից խմիչքների արգելքի ժամանակ։ Փափազյանը կես դրույքով աշխատել է ցերեկային խնամքի հաստատությունում որպես դռնապան, և սկսեց է հիմնարկի խոհանոցում ոչ աշխատանքային ժամերին գարեջուր եփել։ Երբ մարդիկ սկսեցին հետաքրքրվել նրա գարեջրով, Փափազյանը երկու էջանոց հրահանգներ է գրել և սկսել է ձեռքով բաժանել դրանք։

Քոլեջից հետո նա տեղափոխվել է Բոուլդեր, Կոլորադո, որտեղ ի վերջո աշխատանքի է ընդունվել որպես տարրական դպրոցի ուսուցիչ, պաշտոն, որը նա զբաղեցրել է տասը տարի։ Այդ շրջանում Փափազյանը սկսել է իր խոհանոցում ամենշաբաթյա տնային գարեջրագործության դասընթացներ առաջարկել։ Նրա ամենավաղ ուսանողներից մեկը Ջեֆ Լեբեշն է եղել՝ New Belgium Brewing Company-ի համահիմնադիրը։

Գարեջրագործության ասոցիացիաներ 
1978 թվականին ԱՄՆ նախագահ Ջիմի Քարթերը ստորագրել է օրենք, որը վերաբացել է գարեջրի շուկան փոքր արհեստագործական գարեջրագործների համար՝ թույլատրելով նաև տնային գարեջրագործությունը։ 1979 թվականին Փափազյանը հիմնել է Գարեջրագործների ասոցիացիան և մնացել այդ կազմակերպության նախագահը մինչև 2005 թվականը, երբ Գարեջրագործների ասոցիացիան միավորվել է Ամերիկայի 63-ամյա գարեջրագործների ասոցիացիայի հետ, և Փափազյանը նշանակվել է միավորված կազմակերպության նախագահ։

Փափազյանը 1978 թվականին հիմնել է նաև Ամերիկյան Տնային գարեջրագործների ասոցիացիան, խումբ, որը նույնպես այժմ գտնվում է Գարեջրագործների ասոցիացիայի հովանու ներքո։ Փափազյանի կողմից հետագայում հիմնադրված այլ կազմակերպություններից են Գարեջրագործության ուսումնասիրությունների ինստիտուտը, Brewers Publications, Մեծ ամերիկյան գարեջրի փառատոնը,  գարեջրի համաշխարհային գավաթը և Zymurgy ամսագիրը։

Ամերիկյան տնային գարեջրագործների ասոցիացիան գարեջրագործների ասոցիացիայի ստորաբաժանումն է, որում ներգրավված են գարեջուր, սիդր և մեղրագինի պատրաստողները։ Ամերիկյան տնային գարեջրագործների ասոցիացիան անցկացնում է տնական գարեջրի պատրաստման աշխարհի ամենամեծ մրցույթը, ինչպես նաև կազմակերպում է մի շարք գարեջրի տնային պատրաստման միջոցառումներ Միացյալ Նահանգներում և Կանադայում։ Գարի Գլասը ասոցիացիայի ներկայիս տնօրենն է։ Ամերիկյան տնային գարեջրագործների ասոցիացիան տարեկան վեց անգամ հրատարակում է Zymurgy ամսագիրը իր 47,000 անդամների համար։

Ամեն տարի Ամերիկյան տնային գարեջրագործների ասոցիացիան հյուրընկալում է այնպիսի միջոցառումներ, ինչպիսիք են «Տնային գարեջրագործության ազգային մրցույթը», «Տնային գարեջրագործության կոնֆերնսը» (նախկինում հայտնի էր որպես Տնային գարեջրագործության ազգային կոնֆերնս), որը ներառում է Ազգային Տնային գարեջրագործության մրցույթի եզրափակիչը, որն անցկացվում է հունիսի երրորդ շաբաթը, Big Brew-ն, որն անցկացվում է մայիսի առաջին շաբաթ օրը, Mead Day-ը, որն անցկացվում է օգոստոսի առաջին շաբաթ օրը և Learn to Homebrew Day, որը տեղի է ունենում նոյեմբերի առաջին շաբաթ օրը։

Ամերիկյան տնային գարեջրագործների ասոցիացիան շնորհում է Նինկասիի մրցանակը, որը տրվում է այն գարեջրագործին, ով ամենաշատ միավորներն է հավաքում Տնային գարեջրագործության ազգային մրցույթի վերջին փուլում, որը գնահատվել է Տնային գարեջրագործության կոնֆերնսում Միավորները հավաքվում են գարեջրի  գարեջրի 23 կատեգորիաներից, իսկ մնացածը սիդրի և մեղրագինու կատեգորիաներից։ Գարեջրի կատեգորիայից պետք է լինի առնվազն 2 միավոր (1 բրոնզե տեղ)։ Նինկասի մրցանակը կոչվել է գարեջրի շումերական աստվածուհու՝ Նինկասիի պատվին։

«Տնային գարեջրագործության լիակատար ուրախությունը» 
1984 թվականին Փափազյանը հրատարակել է իր առաջին «Տնային գարեջրագործության լիակատար ուրախությունը» վերնագրով գիրքը՝ տնային գարեջրագործության թեմայով։ Գիրքը պարունակում էր բրիտանացի ազդեցիկ գարեջրագործ գրող Մայքլ Ջեքսոնի առաջաբանը։ 2005 թվականի օգոստոսի դրությամբ «Տնային գարեջրագործության լիակատար ուրախությունը» հրատարակվել է 3, վերահրատարակվել է 25 անգամ և վաճառվել է ավելի քան 900,000 օրինակով։ Չորրորդ հրատարակությունը հրատարակվել է 2014 թվականի սեպտեմբերին։ «Տնային գարեջրագործության լիակատար ուրախությունը» առաջին ամերիկյան, և ավելի քան մեկ տասնամյակ, շատ հաճախ Ամերիկայում սկսնակ տնային գարեջրագործների համար միակ աղբյուրն է տան պայմաններում գարեջրի պատրաստման վերաբերյալ։ Հետևաբար, գիրքը խորհրդանշական կարգավիճակ է ստացել Ամերիկայի տնային գարեջրագործական համայնքի շրջանում, որոնք այն անվանել են «տնային գարեջրի Աստվածաշունչ»։ «Տնային գարեջրագործության ամբողջական ուրախությունը» ֆիլմի ընթացքում Փափազյանը հիշեցնում է սկսնակ գարեջրագործին «Մի՛ մտահոգվիր, թուլացի՛ր ու տնակա՛ն գարեջուր պատրաստիր»։ Փափազյանը գրել է ևս հինգ գիրք։

Ազգային կարկանդակի օր 
Փափազյանը հիմնել է  նաև Ազգային կարկանդակի օրը։ Այն նշվում է հունվարի 23-ին՝ Փափազյանի ծննդյան օրը։ 1986 թվականից ի վեր Ազգային կարկանդակի օրը հովանավորվում է Ամերիկյան կարկանդակների խորհրդի կողմից։ 2014 թվականին Ամերիկյան կարկանդակների խորհրդը համագործակցել է Paramount Pictures-ի հետ՝ գովազդելու «Աշխատանքի օրը» ռոմանտիկ թրիլլեր ֆիլմը՝ ազգային կարկանդակի օրվա հետ համատեղ։

Հետաքրքիր 
Չարլի Փափազյանը հայտնի է իր արտահայտությամբ, որը նա հաճախ կրկնում է կյանքում և գրքերում՝

Գրքեր 
Joy of Brewing, Copyright 1976, Log Boom Brewing, Boulder ColoradoThe Complete Joy of Homebrewing (4th Edition), The Homebrewer's Companion, Brewing Mead: Wassail! In Mazers of Mead (co-authored with Robert Gayre), Home Brewer's Gold: Prize-Winning Recipes from the 1996 World Beer Cup Competition (compiled by Charlie Papazian, currently out-of-print), Zymurgy For The Homebrewer And Beer Lover: Best Articles and Advice From America's #1 Homebrewing Magazine (edited by Charlie Papazian, currently out-of-print), Microbrewed Adventures:  A Lupulin Filled Journey to the Heart and Flavor of the World's Greatest Craft Beers'',

Ծանոթագրություններ 

Ամերիկահայ ձեռնարկատերեր
Ամերիկահայ գործարարներ